smcproject/ml-wiki-sentences huggingface dataset:
പറക്കുംകുതിരകൾക്ക് (ബഹുവചനം: "pterippi") പൊതുവായി "പെഗാസസ്"  എന്ന പദം  ഉപയോഗിക്കാറുണ്ടെങ്കിലും  കൃത്യമായി പറഞ്ഞാൽ   പെഗാസസ് ഒരു പ്രത്യേക കുതിരയുടെ പേരാണ്.
പെഗാസസിനെ സാധാരണയായി വെളുത്ത നിറമുള്ള കുതിരയായി ചിത്രീകരിച്ചിരിക്കുന്നു.
പെഗാസസ് ഒളിമ്പിയൻ ദേവനായ പോസിഡന്റെ സന്തതിയാണെന്നും.
അതല്ല,  സാഹസികവീരനായ പെർസ്യൂസ് ,  ഭീകരജന്തുവായ മെഡൂസയെ ശിരച്ഛേദം ചെയ്യവേ, ചീറ്റിത്തെറിച്ച മെഡൂസയുടെ രക്തത്തിൽ നിന്ന്  ജനിച്ചതാണ്   പെഗാസസ് എന്നും കഥകളിൽ പറയുന്നു , ഇതും കാണുക യൂനികോൺ അവലംബം പുറം കണ്ണികൾ Pegasus എന്ന വിഷയവുമായി ബന്ധമുള്ള കൂടുതൽ പ്രമാണങ്ങൾ ( വിക്കിമീഡിയ കോമൺസിൽ )
പൃഥ്വിരാജ് ചവാൻ
2010 മുതൽ 2014 വരെ മഹാരാഷ്ട്രയുടെ മുഖ്യമന്ത്രിയായിരുന്ന മുതിർന്ന ഇന്ത്യൻ നാഷണൽ കോൺഗ്രസ് നേതാവാണ് പ്രിഥിരാജ് ചവാൻ.
(ജനനം : 17 മാർച്ച് 1946) മൂന്ന് തവണ ലോക്സഭാംഗമായും രണ്ട് തവണ രാജ്യസഭാംഗമായും പ്രവർത്തിച്ച പ്രിഥിരാജ് ചവാൻ നിലവിൽ 2014 മുതൽ നിയമസഭയിൽ കരാഡിനെ പ്രതിനിധീകരിക്കുന്നു.
മുൻ കേന്ദ്രമന്ത്രിയും ലോക്സഭാംഗവുമായിരുന്ന ദാജിസാഹീബിൻ്റെയും പ്രേമലയുടേയും മകനായി 1946 മാർച്ച് 17ന് മധ്യപ്രദേശിലെ ഇൻഡോറിൽ ജനിച്ചു.
മഹാരാഷ്ട്രയിലെ കരാഡിലുള്ള മുനിസിപ്പൽ മറാത്തി വെൽഫെയർ സ്കൂൾ, ഡൽഹിയിലുള്ള ന്യൂട്ടൺ മറാത്തി സ്കൂൾ എന്നിവിടങ്ങളിൽ നിന്ന് പ്രാഥമിക വിദ്യാഭ്യാസം  നേടിയ പ്രിഥിരാജ് ചവാൻ ബിർള ഇൻസ്റ്റിസ്റ്റ്യൂട്ട് ഓഫ് ടെക്നോളജി സയൻസിൽ നിന്ന് മെക്കാനിക്കൽ എൻജിനീറിംഗ് ബിരുദം നേടി.
കാലിഫോർണിയ യൂണിവേഴ്സിറ്റിയിൽ നിന്ന് എം.എസ്.സി ബിരുദം നേടിയ ശേഷം കുറച്ച് നാൾ അമേരിക്കയിൽ ഡിസൈൻ എൻജിനീയറായും ഡിഫൻസ് ഇലക്ട്രോണിക്സ് വകുപ്പിലും ജോലി നോക്കി.
1991-ലെ ലോക്സഭ തിരഞ്ഞെടുപ്പിൽ കോൺഗ്രസ് ടിക്കറ്റിൽ കരാഡിൽ നിന്ന് ജയിച്ചാണ് പൊതുരംഗപ്രവേശനം.
പിന്നീട് തുടർച്ചയായി രണ്ട് തവണ ജയിച്ചെങ്കിലും 1999-ൽ പരാജയപ്പെട്ടു.
രാജ്യസഭാംഗം, കേന്ദ്രമന്ത്രി എന്നീ നിലകളിൽ പ്രവർത്തിച്ച ശേഷം സംസ്ഥാന രാഷ്ട്രീയത്തിലേയ്ക്ക് തിരിച്ചെത്തിയ പ്രിഥിരാജ് ചവാൻ 2010 മുതൽ 2014 വരെ മഹാരാഷ്ട്രയുടെ മുഖ്യമന്ത്രിയായിരുന്നു.
പ്രധാന പദവികളിൽ 1991 : ലോക്സഭാംഗം, കരാഡ് (1) 1996 : ലോക്സഭാംഗം, കരാഡ് (2) 1998 : ലോക്സഭാംഗം, കരാഡ് (3) 2002-2004 : രാജ്യസഭാംഗം, (1) 2004-2010 : രാജ്യസഭാംഗം, (2) 2004-2010 : കേന്ദ്രമന്ത്രി, കാബിനറ്റ് വകുപ്പ് 2010-2014 : മഹാരാഷ്ട്ര മുഖ്യമന്ത്രി 2011-2014 : നിയമസഭ കൗൺസിൽ അംഗം 2014 : നിയമസഭാംഗം, കരാഡ് സൗത്ത്(1) 2019-തുടരുന്നു : നിയമസഭാംഗം, കരാഡ് സൗത്ത് (2) മഹാരാഷ്ട്ര മുഖ്യമന്ത്രി
2008 മുതൽ കോൺഗ്രസിൻ്റെ മുഖ്യമന്ത്രിയായിരുന്ന അശോക് ചവാൻ 2010-ൽ ആദർശ് ഫ്ലാറ്റ് അഴിമതിക്കേസിൽ ആരോപിതനായതിനെ തുടർന്ന് രാജിവച്ച ഒഴിവിലാണ് പ്രിഥിരാജ് ചവാൻ ആദ്യമായി മുഖ്യമന്ത്രിയായത്.
2010 മുതൽ 2014 വരെ മുഖ്യമന്ത്രിയായിരുന്ന പ്രിഥിരാജ് 2014-ലെ നിയമസഭ തിരഞ്ഞെടുപ്പിൽ സീറ്റ് വീതംവെപ്പിലുണ്ടായ കോൺഗ്രസ്-എൻ.
സി.പി തർക്കത്തെ തുടർന്ന് മുഖ്യമന്ത്രി സ്ഥാനം രാജിവച്ചു.
അവലംബം ↑ "Former Maharashtra Chief ministers Ashok Chavan and Prithviraj Chavan win from Bhokar, Karad south - Mumbai Mirror" https://mumbaimirror.indiatimes.com/maharashtra-assembly-elections/news/former-maharashtra-chief-ministers-ashok-chavan-and-prithviraj-chavan-win-from-bhokar-karad-south/amp_articleshow/71741992.cms ↑ "Prithviraj Chavan wins South Karad seat in Maharashtra | Political Pulse News,The Indian Express" https://indianexpress.com/article/political-pulse/prithviraj-chavan-wins-south-karad-seat-in-maharashtra/lite/ ↑ "Karad South Election Results 2019: Congress’ Prithviraj Chavan defeats BJP candidate by 9,130 votes | The Financial Express" https://www.financialexpress.com/india-news/karad-south-election-results-2019-live-updates-can-prithviraj-chavan-retain-congress-citadel-against-bjp-onslaught/1743777/lite/ ↑ "Biographical Sketch of Member of 12th Lok Sabha" http://loksabhaph.nic.in/writereaddata/biodata_1_12/3482.htm ↑ "Prithviraj Chavan is the new Maharashtra CM - Rediff.com" https://m.rediff.com/amp/news/report/prithviraj-chavan-is-the-new-maharashtra-cm/20101110.htm ↑ {{ cite web }} : More than one of | archivedate= and | archive-date= specified ( help ) ; More than one of | archiveurl= and | archive-url= specified ( help )
പെഗാസസ് എയർലൈൻസ് പ്രാഗിലെ പെഗാസസ് എയർലൈൻസ്.
തുർക്കിയുടെ തലസ്ഥാനമായ ഇസ്താംബുൾ ആസ്ഥാനമായി പ്രവർത്തിക്കുന്ന ചെലവ് കുറഞ്ഞ എയർലൈനാണ് പെഗാസസ് എയർലൈൻസ്, തുർക്കിയിലെ അനവധി വിമാനത്താവളങ്ങളിൽ എയർലൈൻസിന് ബേസുകൾ ഉണ്ട്.
6 ആഭ്യന്തര ലക്ഷ്യസ്ഥാനങ്ങളിലേക്ക് സർവീസ് നടത്തി ആരംഭിച്ച പെഗാസസ് എയർലൈൻസ് ഇന്ന് 45 അന്താരാഷ്‌ട്ര ലക്ഷ്യസ്ഥാനങ്ങൾ ഉൾപ്പെടെ 80 ലക്ഷ്യസ്ഥാനങ്ങളിലേക്ക് സർവീസ് നടത്തുന്നു.
1989-ൽ രണ്ടു ബിസിനസ്‌ സംരംഭങ്ങളായ നെറ്റും സിൽക്ക്എയറും എയർ ലിംഗസുമായി പങ്കാളികളായി ടൂർ ചാർട്ടേഡ് എയർലൈനായി പെഗാസസ് എയർലൈൻസ് സ്ഥാപിച്ചു.
രണ്ട് ബോയിംഗ് 737-400എസ് വിമാനങ്ങൾ ഉപയോഗിച്ചു 1990 ഏപ്രിൽ 15-നു എയർലൈൻ പ്രവർത്തനങ്ങൾ ആരംഭിച്ചു.
ഗ്രീക്ക് പൗരാണികശാസ്ത്രം പ്രകാരം പോസീഡൻ ദൈവത്തിൻറെ പറക്കുന്ന കുതിരയാണ് പെഗാസസ്.
എന്നാൽ എയർലൈൻ പ്രവർത്തനം ആരംഭിച്ചു നാലു മാസങ്ങൾക്കു ശേഷം ഇറാഖ് കുവൈറ്റിനെ ആക്രമിച്ചു, 7 മാസങ്ങൾ നീണ്ടുനിന്ന പോരാട്ടങ്ങൾ തുർക്കി ടൂറിസത്തെ വല്ലാതെ ബാധിച്ചു.
1992-ഓടെ തുർക്കിയിലേക്ക് വീണ്ടും സഞ്ചാരികൾ എത്തിതുടങ്ങി, പെഗാസസ് മൂന്നാമത്തെ ബോയിംഗ് 737-400 വിമാനം സ്വന്തമാക്കി.
മാത്രമല്ല, വേനൽകാല തിരക്കുകൾ പരിഗണിച്ചു രണ്ട് എയർബസ്‌ എ320എസ് വിമാനങ്ങൾ ലീസിനെടുക്കുകയും ചെയ്തു.
വിജയകരമായ രണ്ട് വർഷങ്ങൾക്കു ശേഷം എയർ ലിംഗസും നെറ്റും തങ്ങളുടെ ഓഹരികൾ ഇസ്താംബുൾ ആസ്ഥാനമായി പ്രവർത്തിക്കുന്ന യാപി ക്രെഡിറ്റ്ബാങ്കിനു വിറ്റു, അങ്ങനെ പെഗാസസ് എയർലൈൻസ് പൂർണമായി തുർക്കി കമ്പനിയായി.
1997 സെപ്റ്റംബർ 4-നു പെഗാസസ് എയർലൈൻസ് ബോയിംഗ് കൊമേർഷ്യൽ എയർപ്ലേൻസ് കമ്പനിയിൽ ബോയിംഗ് 737-400, ബോയിംഗ് 737-800 വിമാനങ്ങൾക്കു ഓർഡർ നൽകി.
അങ്ങനെ പെഗാസസ് എയർലൈൻസ് ബോയിംഗ് 737 നെക്സ്റ്റ് ജെനറേഷന് വിമാനങ്ങൾക്കു ഓർഡർ നൽകുന്ന ആദ്യ തുർക്കി എയർലൈൻസ് ആയി.
മാത്രമല്ല 10 ബോയിംഗ് 737-800എസ് വിമാനങ്ങൾ ലീസിനെടുക്കാൻ ഐഎൽഎഫ്സി-യുമായി കരാറും ഒപ്പിട്ടു.
2007-ൽ മറ്റേതു സ്വകാര്യ എയർലൈനിനേക്കാൾ തുർക്കി യാത്രക്കാരെ പെഗാസസ് എയർലൈൻസ് ലക്ഷ്യസ്ഥാനങ്ങളിൽ എത്തിച്ചു.
2008-ൽ 4.4 മില്യൺ യാത്രക്കാരെ പെഗാസസ് എയർലൈൻസ് ലക്ഷ്യസ്ഥാനങ്ങളിൽ എത്തിച്ചു.
2013-ഓടെ യാത്രക്കാരുടെ എണ്ണം വീണ്ടും വർദ്ധിച്ചു 16.8 മില്യൺ യാത്രക്കാരെ പെഗാസസ് എയർലൈൻസ് ലക്ഷ്യസ്ഥാനങ്ങളിൽ എത്തിച്ചു.
2012-ൽ തുർക്കിയിലെ ഏറ്റവും വലിയ രണ്ടാമത്തെ എയർലൈൻ ആയ പെഗാസസ് എയർലൈൻസ് എ320നിയോ കുടുംബത്തിൽ പെട്ട 100 വിമാനങ്ങൾക്കുള്ള കരാറിൽ ഏർപ്പെട്ടു, അതിൽ 75 എണ്ണത്തിനു ഓർഡറും നൽകി (57 എ320നിയോ, 18 എ321നിയോ).
ഒരു തുർക്കി വിമാന കമ്പനി നൽകുന്ന ഏറ്റവും വലിയ വിമാന ഓർഡറായിരുന്നു ഇത്.
2012 ഡിസംബർ 18-നു അന്നത്തെ തുർക്കി ട്രാൻസ്പോർട്ട് മന്ത്രി ബിനാലി യിൽഡ്രിം പങ്കെടുത്ത ചടങ്ങിൽ വെച്ച് ഓർഡർ നൽകിയതായി പ്രഖ്യാപിച്ചു.
ജൂൺ 2012-ൽ കിർഗിസ് എയർ കമ്പനിയായ എയർ മാനസിൻറെ 49 ശതമാനം പെഗാസസ് എയർലൈൻസ് വാങ്ങി.
2013 മാർച്ച്‌ 22-നു പെഗാസസ് ഏഷ്യ എന്ന കമ്പനിയുടെ പേരിലുള്ള ആദ്യ വിമാനം പ്രവർത്തനം ആരംഭിച്ചു.
പെഗാസസ് എയർലൈൻസ് കമ്പനിയുടെ 34.5 ശതമാനം ഓഹരികൾ പൊതു സ്റ്റോക്ക്‌ മാർക്കറ്റിൽ വെച്ച്.
ബിഐഎസ്ടി: പിജിഎസ് യുഎസ് എന്ന പേരിൽ 2013 ഏപ്രിൽ 26 മുതൽ ബോർസ ഇസ്താംബുളിൽ പെഗാസസ് എയർലൈൻസിൻറെ ഓഹരികൾ കൈകാര്യം ചെയ്യുന്നു.
കോഡ്ഷെയർ ധാരണകൾ
പെഗാസസ് എയർലൈൻസുമായി കോഡ്ഷെയർ ധാരണകളുള്ള എയർലൈനുകൾ ഇവയാണ്: എയർ ബെർലിൻ, അസർബെയ്ജാൻ എയർലൈൻസ്, ഐസൈർ, കെഎൽഎം.
വിമാനങ്ങൾ
ഏറ്റവും പുതിയ വിമാനങ്ങൾ ഉപയോഗിക്കുന്ന എയർലൈൻസുകളിൽ മുൻപന്തിയിൽ ഉള്ള എയർലൈൻസാണ് പെഗാസസ് എയർലൈൻസ്.
ജൂൺ 2015-ലെ കണക്കനുസരിച്ചു പെഗാസസ് എയർലൈൻസിൻറെ വിമാനങ്ങൾ ഇവയാണ്: വിമാനം സർവീസ് നടത്തുന്നു ഓർഡർ നൽകിയവ യാത്രക്കാർ എയർബസ് എ320-200 11 — 180 എയർബസ് എ320നിയോ — 57 180 എയർബസ് എ321നിയോ — 18 220 ബോയിംഗ് 737-800 57 — 189 ആകെ 67 75 അവലംബം ↑ ↑ ↑ {{ cite web }} : More than one of | archivedate= and | archive-date= specified ( help ) ; More than one of | archiveurl= and | archive-url= specified ( help ) ↑
പെക്കലോങാൻ
പെക്കലോങാൻ ഇന്തോനേഷ്യയിലെ മദ്ധ്യ ജാവയിലെ ഒരു നഗരമാണ്.
മുൻകാലത്ത് പ്രവിശ്യയുടെ വടക്കൻ തീരത്തുള്ള പെക്കലോങാൻ റീജൻസി യുടെ ആസ്ഥാനമായിരുന്ന ഈ നഗരം, ഇപ്പോൾ പ്രവിശ്യയ്ക്കുള്ളിലെ ഒരു സ്വതന്ത്ര മുനിസിപ്പാലിറ്റിയാണ്.
മദ്ധ്യ ജാവയിലെ ഏറ്റവും പ്രധാനപ്പെട്ട തുറമുഖമായ ഇത്, ബാറ്റിക് എന്നറിയപ്പെടുന്ന നഗരം ആണ്.
2014 ഡിസംബർ മുതൽ പെക്കലോങാൻ യുനെസ്കോയുടെ ലോകത്തിലെ ക്രിയേറ്റീവ് നഗര ശൃംഖലയിലെ അംഗമാണ്.
യുനെസ്കോയുടെ ലോകത്തിലെ ക്രിയേറ്റീവ് നഗര ശൃംഖലയിലെ അംഗമായി പരിഗണിക്കപ്പെടുന്ന ആദ്യ ഇന്തോനേഷ്യൻ നഗരവും ആദ്യ തെക്കുകിഴക്കൻ ഏഷ്യ ൻ നഗരവുമാണ് പെക്കലോങാൻ.
പെക്കലോങാനിലെ തീരദേശ പ്രദേശങ്ങൾ പുരാതന ഹോളിങ്ങ് (കലിങ്ക) സാമ്രാജ്യത്തിന്റെ ഭാഗമായിരുന്നു.
മദ്ധ്യ ജാവയിലെ ഈ നഗരത്തിന്റെ അയൽപ്രദേശമായ ബതാങ് റീജൻസി യിൽനിന്നു കണ്ടെടുത്ത ഏഴാം നൂറ്റാണ്ടിലെ സോജോമെർട്ടോ ലിഖിതം , കലിങ്ക, പൂർവ്വികരായ സൈലേന്ദ്രാസ് എന്നിവയുമായി ബന്ധപ്പെട്ടിരിക്കുന്നതാണ്.
കലിങ്കയുടെ തലസ്ഥാനത്തിന്റെ കൃത്യമായ സ്ഥാനം വ്യക്തമല്ലെങ്കിലും, പെക്കലോങാനിനും ജെപ്പാരയ്ക്കും ഇടയിൽ എവിടെയോ ആയിരുന്നുവെന്നു സൂചിപ്പിക്കപ്പെടുന്നു.
കലിങ്കയും പെക്കലോങാനും തമ്മിൽ പേരുകളിലുള്ള സമാനത, ജപ്പാരയ്ക്കു പകരം പെക്കലോങാനിലാണ് കലിങ്ക സ്ഥിതി ചെയ്തിരുന്നതെന്ന് വിശ്വസിക്കാൻ മതിയായ കാരണമാണ്.
കലിങ്ക, കാലിങ്, കാലോങ് എന്നിങ്ങനെയും പിന്നീട് കൂട്ടിച്ചേർക്കപ്പെട്ടതായ പെ--ആനുമായി ചേർന്ന് നൂറ്റാണ്ടുകളായുള്ള പേരിലെ നേരിയ രൂപമാറ്റങ്ങളിലൂടെ ഒരുപക്ഷേ പെക്കലോങാൻ എന്ന പേര് രൂപം കൊണ്ടിരിക്കാം.
പെകലോങാന് നഗരത്തിന്റെ ചരിത്രം തുടങ്ങുന്നത് പന്ത്രണ്ടാം നൂറ്റാണ്ടിന്റെ പ്രാരംഭത്തിലാണ്.
സോങ് രാജവംശത്തിലെ ഒരു ഉദ്യോഗസ്ഥൻ 1178 ൽ എഴുതിയ ഗ്രന്ഥത്തിൽ, അക്കാലത്ത് ചൈനീസ് വ്യാപാരികൾക്കിടയിൽ‌ "പുക്കലോങ്" എന്നറിയപ്പെട്ടിരുന്ന പെക്കലോങാൻ നഗരത്തെക്കുറിച്ചു ഇതിനകംതന്നെ രേഖപ്പെടുത്തിയിരുന്നു.
കാന്റണിൽനിന്ന് നവംബർ മാസത്തിൽ പുറപ്പെടുന്ന ചൈനീസ് വ്യാപാരക്കപ്പലുകൾ അനുകൂലമായ കാറ്റിന്റെ സഹായത്തോടെ രാവും പകലും നീണ്ടുനിൽക്കുന്ന അവിരാമമായ യാത്രയാൽ ഏകദേശം ഒരുമാസത്തിനുള്ളിൽ പെക്കലോങാനിൽ എത്തിയിരുന്നു.
പ്രദേശത്തെ ജനങ്ങൾ നാളികേരത്തിൽനിന്നു വൈൻ നിർമ്മിക്കുകയും വളരെ സ്വാദിഷ്ഠമായ ചുവപ്പും വെളുപ്പും നിറമുള്ള കരിമ്പിൻ പഞ്ചസായുണ്ടാക്കുകയും, രാജ്യം വെങ്കലം, ചെമ്പ്, നാണയങ്ങൾ നിർമ്മിക്കുകയും ഒരു തോല സ്വർണ്ണത്തിനു പകരമായി 60 ചെമ്പുനാണയങ്ങൾ കൈമാറ്റം നടത്തുകയും ചെയ്തിരുന്നു.
കുരുമുളക് , ഗ്രാമ്പു , ചന്ദനം , അകിൽ , വെളുത്തുരുണ്ട ഏലം എന്നിവ പ്രാദേശികമായി ഉൽപ്പാദിപ്പിച്ചിരുന്നു.
പതിനേഴാം നൂറ്റാണ്ടിന്റെ ആരംഭം മുതൽ വിവാഹബന്ധങ്ങളും സമാധാന ഉടമ്പടികളും വഴി മത്തരാം സുൽത്താനേറ്റിന്റെ ഭാഗമായി പെക്കലോംഗൻ മാറിയിരുന്നു.
1830 കളിൽ മുതൽ പെക്കലോങാൻ പ്രദേശം ഒരു പ്രമുഖ പഞ്ചസാര ഉത്പാാദന മേഖലയായിരുന്നു.
ചൈനീസ് ചരിത്ര ഗ്രന്ഥങ്ങളിൽ രേഖപ്പെടുത്തിയിരിക്കുന്നതുപ്രകാരം, 12-ആം നൂറ്റാണ്ടിന്റെ ആരംഭം മുതൽ കരിമ്പ് ഇവിടെ  വളർന്നിരുന്നു.
എന്നാൽ 19 ആം നൂറ്റാണ്ടിന്റെ മധ്യത്തോടെ ഡച്ച് സംരംഭങ്ങളുടെ ഫലമായിട്ടാണ് ഉൽപ്പാദനം ഗണ്യമായി വർദ്ധിക്കുവാനിടയായത്.
1945 ഒക്ടോബർ 8 ന്, ത്രീ റീജിയൻസ് മൂവ്മെൻറ് / "ഗെരകാൻ ടിഗാ ദായെരാഹ്" എന്ന പേരിൽ അറിയപ്പെട്ടിരുന്ന ഒരു "സ്വപ്‍രായ" / ജന്മിത്ത വിരുദ്ധ പ്രസ്ഥാനം ടെഗൽ , പെക്കോലോങാൻ, ബ്രെബ്സ് എന്നിവിടങ്ങളിൽ സ്ഥാപിതമായി.
ഈ പ്രസ്ഥാനത്തിന്റെ ലക്ഷ്യം അധികാര സ്ഥാനങ്ങളിൽ ബ്ലൂ ബ്ലഡ് രാജാധികാരികൾക്കു ( ജോഗ്യാകർത്ത , സുരകർത്ത രാജാക്കന്മാരുമായി ബന്ധപ്പെട്ട) പകരമായി സാധാരണ ജനതയെ പ്രതിഷ്ടിക്കുക എന്നതായിരുന്നു.
ഈ പ്രസ്ഥാനത്തിന്റെ നേതാക്കൾ പറയുന്ന പ്രകാരം, പഴയ ഭരണാധികാരികൾ രണ്ടാം ലോകമഹായുദ്ധ കാലത്തു ജപ്പാനുമായി സഹകരിക്കുകയും ജനങ്ങളെ ജപ്പാൻകാരുടെ അടിമകൾക്കായുള്ള ലേബർ ക്യാമ്പുകളിലേയ്ക്ക് അയച്ചിരുന്നുവെന്നാണ്.
ഈ പ്രസ്ഥാനത്തിന്റെ പ്രധാന നേതാവായിരുന്ന സർജിയോ പെക്കലോങാനിലെ പുതിയ കാര്യദർശിയായിത്തീർന്നു.
കുതിൽ, കെ. മീജായ, ഇർ.
സാകിർമാൻ എന്നിവരായിരുന്നു ഈ പ്രസ്ഥാത്തിന്റെ മറ്റു നേതാക്കന്മാർ.
ഇർ സാകിർമാൻ ഇന്തോനേഷ്യൻ കമ്യൂണിസ്റ്റ് പാർട്ടിയുടെ (PKI) പ്രാദേശിക നേതാവായിരുന്നു.
പഴയ ഭരണാധികാരികൾ അറസ്റ്റ് ചെയ്യപ്പെടുകയും നഗ്നരാക്കപ്പെട്ടു ജയിലുകളിലേയ്ക്കു വലിച്ചിഴക്കപ്പെടുകയും ചെയ്തു.
മറ്റ് സർക്കാർ ഉദ്യോഗസ്ഥരേയും പോലീസ് ഉദ്യോഗസ്ഥരേയും തലാങ്ങിലെ പാലത്തിലേയ്ക്കു തട്ടിക്കൊണ്ടുപോകുകയും കൂട്ടക്കൊല ചെയ്യുകയുമുണ്ടായി.
ഈ പ്രസ്ഥാനം ബ്രെബ്സിലെ ചൈനീസ് വംശീയ വിഭാഗത്തിനെതിരെ ഒരു കലാപത്തിനും ഈ പ്രസ്ഥാനം കോപ്പുകൂട്ടുകയുണ്ടായി.
ജോഗ്യാകർത്തയിലെ റിപ്പബ്ലിക് ഓഫ് ഇൻഡോനേഷ്യൻ സർക്കാർ (RI) ഈ പ്രസ്ഥാനത്തോട് മമത കാണിക്കാതിരിക്കുകുയം ഇതിെ ഒരു അനധികൃത മുന്നേറ്റമായി പ്രഖ്യാപിക്കുകയും ചെയ്തു.
പെക്കലോങാൻ നഗരം 6º50’42"–6º55’44" ദക്ഷിണ അക്ഷാംശത്തിനും 109º37'55 "-109º42'19" കിഴക്കേ രേഖാംശത്തിനുമിടയ്ക്കാണ് സ്ഥിതിചെയ്യുന്നത്.
ഭരണ ജില്ലകൾ
പെക്കലോങാൻ നഗരത്തെ നാല് ജില്ലകളായി വിഭജിച്ചിരിക്കുന്നു.
പെക്കലോങാൻ  ബരത് (പടിഞ്ഞാറൻ പെക്കലോങാൻ) (91,306) പെക്കലോങാൻ  തിമർ (കിഴക്കൻ പെക്കലോങാൻ) (63,915) പെക്കലോങാൻ  ഉത്താര (വടക്കൻ പെക്കലോങാൻ) (77,791) പെക്കലോങാൻ  (തെക്കൻ പെക്കലോങാൻ) (57,858) വിനോദസഞ്ചാര കേന്ദ്രങ്ങൾ
പെക്കലോങാനിൽ താഴെക്കാണുന്നതുപോലെയുള്ള നിരവധി വിനോദസഞ്ചാര സ്ഥലങ്ങൾ ഉണ്ട്: ബാതിക് മ്യൂസിയം കൌമാൻ ബാതിക് ടൂറിസം വില്ലേജ് പെസിൻഡോൺ ബാതിക് ടൂറിസം വില്ലേജ് മെഡോനോ ATBM (Non Automatic Weaving Machine) ടൂറിസം വില്ലേജ് ലാന്റങ്സാരി കാന്റിങ് ടൂറിസം വില്ലേജ് പാസിർ കെൻകാനാ ബീച്ച് സ്ലാമറാൻ ഇൻഡാ ബീച്ച് പെക്കലോങാൻ കണ്ടൽപ്പാർക്ക് ഹീറോസ് മോണ്യുമെന്റ് ജെഢായു കൾച്ചർ ഏറിയ തദ്ദേശീയർ ജോർജ് George ജൂണസ് അഡിറ്റ്ജോന്ദ്രോ, (1946-2016), സാമൂഹ്യശാസ്‌ത്രജ്ഞൻ ബെബ് ബഖൂയ്സ്, (1909-1982), ഡച്ച് ഫുട്ബോൾ താരവും മാനേജരും മരിയ ഡെർമൌട്ട് (1888-1962), ഇന്തോ നോവലിസ്റ്റ് ഹർട്ടോനോ റെക്സോ ധർസോനോ, (1925-1996), ASEAN ആദ്യ സെക്രട്ടറി ജനറൽ അബ്ദുൽ റഹ്മാൻ സലേഹ്, (1941-), ഇന്തോനേഷ്യയിലെ മുൻ അറ്റോർണി ജനറൽ അസീസ് സത്താർ (1925-2014), നടൻ ഹോയെഗെങ് ഇമാൻ സാൻറോസോ, (1921-2004), (ഇന്തോനേഷ്യൻ ദേശീയ പോലീസിന്റെ മുൻ ചീഫ്) തിയോ ട്ജിൻ ബോയെൻ, (1885-1940), നോവലിസ്റ്റ് ജോ ഹിൻ ട്ജിയോ, (1919-2001), ശാസ്ത്രജ്ഞൻ തൌഫീക് ഇസ്മായിൽ, (1935-   ), കവിയും ആക്ടിവിസ്റ്റും അവലംബം ↑ "Pekalongan Mayor Achmad Alf Arslan Djunaid Passes Away" ↑ ↑ Song dynasty Zhou Qufei: Ling Wai Dai Da (Reports from Beyong the Southern Mountains) in Chinese ISBN 7-101-01665-0 .
Unfortunately no English translation available, the above paragraph is my GFDL translation
പെഗാസസ് (സ്പൈവേർ) ഇംഗ്ലീഷ് വിലാസം https://ml.wikipedia.org/wiki/Pegasus_(spyware)
ഒരു സ്പൈവേർ ആണ് പെഗാസസ് ( Pegasus ).
ഇസ്രയേലി സോഫ്റ്റ് വെയർ കമ്പനിയായ എൻ. എസ്.  ഒ ആണ് ഈ സോഫ്റ്റ് വെയറിന്റെ സ്രഷ്ടാക്കൾ.
അപ്പിളിന്റെ മൊബൈൽ ഓപറേറ്റിംഗ് സിസ്റ്റമായ ഐ. ഒ. എസ്. (ഐഫോൺ ഒഎസ്) അധിഷ്ഠിതമായ മൊബൈൽ ഫോണുകളിൽ നിന്ന് രഹസ്യമായി വിവരങ്ങൾ ചോർത്താൻ ഈ സ്പൈവേർ ഉപയോഗിച്ചു എന്ന ആരോപണമുണ്ട്.
വാട്‌സ്ആപ്പിലേക്ക് ഒരു മിസ്ഡ് വീഡിയോ കോൾ വരുന്നതോട് കൂടി പെഗാസസ് ഇൻസ്റ്റാൾ ചെയ്യപ്പെടുന്നതാണ്  രീതി.
ലിങ്ക് പോലും ക്ലിക്ക് ചെയ്യാതെ ഫോണിലേക്ക് നുഴഞ്ഞുകയറാനാവുമെതാണ് ഇതിന്റെ പ്രത്യേകത.
എന്നാൽ ഉത്തരവാദപ്പെട്ട സർക്കാർ ഏജൻസികൾക്ക് മാത്രമാണ് തങ്ങൾ ഈ സോഫ്റ്റ് വെയർ നൽകുന്നത് എന്നാണ് നിർമ്മാതാക്കൾ പറയുന്നത് .
ഫോൺ നിരീക്ഷണം നടത്തി ടെക്സ്റ്റ് സന്ദേശങ്ങൾ വായിക്കുന്നതിനും കോൾ ട്രാക്കിംഗിനും , പാസ്‍വേർഡ് ചോർത്തുന്നതിനും ഫോൺ ലൊക്കേഷൻ തിരിച്ചറിയുന്നതിനും , ഫോൺ കാമറ, മൈക്രോഫോൺ എന്നിവ എന്നിവ ഉപയോഗിച്ച് വിവരങ്ങൾ ശേഖരിക്കുന്നതിനും ഇതിനാവും.
ഇരകൾക്ക് പ്രത്യേക ലിങ്ക് അയച്ചുകൊടുക്കുകയാണ് പെഗാസസ് ആദ്യം ചെയ്യുത്.
ഇതിൽ ക്ലിക്ക് ചെയ്യുതോടെ ഉപയോക്താവ് അറിയാതെ തന്നെ പെഗാസസ് പ്രോഗ്രാം മൊബൈലിൽ ഇൻസ്റ്റാൾ ആവും.
ഇതോട് കൂടി ഫോൺ പൂർണമായും നിരീക്ഷകരുടെ നിയന്ത്രണത്തിലാവും .
ഇമെയിൽ , വൈബർ , ഫേസ്‍ബുക്ക് , വാട്സ് ആപ്പ് , ടെലഗ്രാം , സ്കൈപ്പ് എന്നിവ വഴിയെല്ലാം പെഗാസസ് ബാധിക്കാമെന്നാണ് പറയപ്പെടുന്നത്
ഒരു മനുഷ്യാവകാശ പ്രവർത്തകന്റെ ഐഫോണിൽ ഇൻസ്റ്റാൾ ചെയ്യാനുള്ള ശ്രമം പരാജയപ്പെട്ടതിനെ തുടർന്ന് 2016 ഓഗസ്റ്റിൽ പെഗാസസ് കണ്ടെത്തി, സ്പൈവെയർ, അതിന്റെ കഴിവുകൾ, അത് ചൂഷണം ചെയ്ത സുരക്ഷാ വീഴ്ചകൾ എന്നിവയെക്കുറിച്ചുള്ള വിശദാംശങ്ങൾ വെളിപ്പെടുത്തി.
സ്പൈവെയറിനെക്കുറിച്ചുള്ള വാർത്തകൾ കാര്യമായ മാധ്യമ കവറേജിന് കാരണമായി.
എക്കാലത്തെയും "ഏറ്റവും സങ്കീർണ്ണമായ" സ്‌മാർട്ട്‌ഫോൺ ആക്രമണം എന്നാണ് ഇതിനെ വിളിച്ചിരുന്നത്, ഒരു ഐഫോണിലേക്ക് 
ആദ്യമായി അനിയന്ത്രിതമായ ആക്‌സസ് നേടുന്നതിനായി ഒരു മലിഷ്യസ് റിമോട്ട് എക്സപ്ലോയിറ്റായ(malicious remote exploit) ജയിൽ ബ്രേക്കിംഗ് ഉപയോഗിച്ചത് പെഗാസസ് വഴിയാണ്.
ലോകമെമ്പാടുമുള്ള നിരവധി രാജ്യങ്ങളിൽ നിന്നുള്ള ഭരണ വിരുദ്ധ പ്രവർത്തകർ, പത്രപ്രവർത്തകർ, രാഷ്ട്രീയ നേതാക്കൾ എന്നിവരുടെ നിരീക്ഷണത്തിനായി ഈ സ്പൈവെയർ ഉപയോഗിച്ചിട്ടുണ്ട്.
2021 ജൂലൈ മുതൽ, മനുഷ്യാവകാശ സംരക്ഷണ ഗ്രൂപ്പായ ആംനസ്റ്റി ഇന്റർനാഷണലിന്റെ ആഴത്തിലുള്ള വിശകലനത്തോടൊപ്പം ഒരു അന്താരാഷ്ട്ര അന്വേഷണ പെഗാസസ് പ്രോജക്റ്റ്, പെഗാസസ് ഇപ്പോഴും സമൂഹത്തിൽ സാധീനമുള്ളവർക്കെതിരെ വ്യാപകമായി ഉപയോഗിക്കുന്നുണ്ടെന്ന് റിപ്പോർട്ട് ചെയ്തു.
എൻഎസ്ഒ ഗ്രൂപ്പ് 2011-ൽ പെഗാസസ് സ്പൈവെയറിന്റെ ആദ്യ ഇറ്ററേഷൻ വികസിപ്പിച്ചെടുത്തു.
"അംഗീകൃത ഗവൺമെന്റുകൾക്ക് ഭീകരതയെയും കുറ്റകൃത്യങ്ങളെയും നേരിടാൻ സഹായിക്കുന്ന സാങ്കേതിക വിദ്യകൾ നൽകുന്നുവെന്ന് കമ്പനി പറയുന്നു.
കുറ്റവാളികൾക്കെതിരെയുള്ള നടപടികൾ, ദേശീയ സുരക്ഷാ മുതലായ കാര്യങ്ങളുടെ ഇൻവസ്റ്റിഗേഷനു മാത്രം ഉപഭോക്താക്കൾ തങ്ങളുടെ ഉൽപ്പന്നങ്ങൾ ഉപയോഗിക്കണമെന്ന് ആവശ്യപ്പെടുന്ന കരാറുകളുടെ വിഭാഗങ്ങൾ എൻഎസ്ഒ ഗ്രൂപ്പ് പ്രസിദ്ധീകരിച്ചു, കൂടാതെ മനുഷ്യാവകാശങ്ങൾക്ക് വേണ്ടി നിലകൊള്ളുന്ന  സമീപനമാണുള്ളതെന്ന് പ്രസ്താവിക്കുകയും ചെയ്തു.
പാച്ച്
ഐഫോൺ ഉൽ‌പ്പന്നങ്ങൾക്കായി ആപ്പിൾ ഐ‌ഒ‌എസ് പതിപ്പ് 9.3.5 2016 ഓഗസ്റ്റിൽ പുറത്തിറക്കി.
പെഗാസസ് ഉപയോഗിച്ച മൂന്ന് ഗുരുതരമായ സുരക്ഷാ കേടുപാടുകൾ പരിഹരിക്കുന്നതിനുള്ള അപ്‌ഡേറ്റുകളോടെയാണ് പുറത്തെറക്കിയത്.
സ്പൈവെയറിനെ കണ്ടെത്തിയത്
ഐ‌ഒ‌എസ് 9.3.5 അപ്‌ഡേറ്റ് പുറത്തിറങ്ങുന്നതിന് പത്ത് ദിവസം മുമ്പ് സുരക്ഷാ വീഴ്ചകൾ കണ്ടെത്തി.
അറബ് മനുഷ്യാവകാശ സംരക്ഷകൻ അഹമ്മദ് മൻസൂറിന് യുണൈറ്റഡ് അറബ് എമിറേറ്റിലെ ജയിലുകളിൽ നടക്കുന്ന പീഡനങ്ങളെക്കുറിച്ചുള്ള "രഹസ്യങ്ങൾ" സംബന്ധിക്കുന്ന ഒരു വാചക സന്ദേശം ലഭിച്ചു.
(ഇത് സോഷ്യൽ എഞ്ചിനീയറിംഗിന്റെ ഒരു രൂപമാണ്.) മൻസൂർ ഈ ലിങ്ക് സിറ്റിസൺ ലാബിലേക്ക് അയച്ചു.
ലുക്കൗട്ടിന്റെ സഹകരണത്തോടെ നടത്തിയ അന്വേഷണത്തിൽ മൻസൂർ ലിങ്ക് പിന്തുടർന്നിരുന്നുവെങ്കിൽ, അത് അയാളുടെ ഫോണിൽ ജെയിൽബ്രേക്കിങ് സംഭവിക്കുകയും, അതുവഴി സ്പൈവെയർ സ്ഥാപിക്കപ്പെടുകയും ചെയ്യുമെന്ന് വെളിപ്പെടുത്തി.
ബ്രിസ്ബെയ്ൻ, കാലിഫോർണിയ
ബ്രിസ്ബെയ്ൻ ( /ˈbrɪzbeɪn/ briz -bayn ) അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്തുള്ള സാൻ മറ്റിയോ കൌണ്ടി യുടെ വടക്കൻ പ്രദേശത്ത് സാൻ ബ്രൂണോ മലഞ്ചെരുവിൽ സ്ഥിതി ചെയ്യുന്ന ഒരു ചെറുപട്ടണമാണ്.
2010 ലെ യു.എസ്. സെൻസസ് അനുസരിച്ച് ഈ പട്ടണത്തിലെ ജനസംഖ്യ 4,282 ആയിരുന്നു.
ബ്രിസ്ബേൻ റേഞ്ചസ് ദേശീയോദ്യാനം ഇംഗ്ലീഷ് വിലാസം https://ml.wikipedia.org/wiki/Brisbane_Ranges_National_Park
ഓസ്ട്രേലിയയിലെ വിക്റ്റോറിയയിലെ തെക്കു-പടിഞ്ഞാറൻ ബർവോണിൽ സ്ഥിതിചെയ്യുന്ന ദേശീയോദ്യാനമാണ് ബ്രിസ്ബേൻ റേഞ്ചസ് ദേശീയോദ്യാനം .
മെൽബണിൽ നിന്നും പടിഞ്ഞാറായി ഏകദേശം 80 കിലോമീറ്റർ അകലെയായും മെറെഡിറ്റ് പട്ടണത്തിന് സമീപത്തായുമുള്ള ഈ ദേശീയോദ്യാനം 7,718 ചതുരശ്രകിലോമീറ്റർ പ്രദേശത്തായി വ്യാപിച്ചുകിടക്കുന്നു.
ഈ ദേശീയോദ്യാനത്തെ പരിപാലിക്കുന്നത് പാർക്ക് വിക്റ്റോറിയ ആണ്.
അവലംബം Brisbane Ranges National Park എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ബ്രീച്ച് ജനനം
ഒരു കുഞ്ഞ് സാധാരണ പോലെ തലയ്ക്ക് യോനീഗളത്തിലേയ്ക്കായി നിൽകുന്നതിനു പകരം കാലുകൾ താഴെയായി വരുകയും അങ്ങനെ പ്രസവം നടക്കുകയും ചെയുന്നതാണ് ബ്രീച്ച് ജനനം .
ഇംഗ്ലീഷ്: Breech birth ഗർഭാവസ്ഥയിൽ ഏകദേശം 3-5% ഗർഭിണികൾ (37-40 ആഴ്ച ഗർഭിണികൾ) ബ്രീച്ച് ബേബി ജനിക്കുന്നു.
കുഞ്ഞിന് സാധ്യമായ സങ്കീർണതകളുടെ ശരാശരിയേക്കാൾ ഉയർന്ന നിരക്ക് കാരണം, ബ്രീച്ച് ജനനങ്ങൾ സാധാരണയായി ഉയർന്ന അപകടസാധ്യതയായി കണക്കാക്കപ്പെടുന്നു.
നായ്ക്കൾ, കുതിരകൾ തുടങ്ങിയ മറ്റ് പല സസ്തനികളിലും ബ്രീച്ച് ജനനം സംഭവിക്കുന്നു.
സാധാരണ പ്രവസവത്തേക്കാൾ സുരക്ഷിതമായ സിസേറിയൻ വഴിയാണ് ബ്രീച്ച് പൊസിഷനിലുള്ള മിക്ക കുഞ്ഞുങ്ങളും പ്രസവിക്കുന്നത്.
വികസ്വര രാജ്യങ്ങളിലെ ഡോക്ടർമാർക്കും മിഡ്‌വൈഫുമാർക്കും പലപ്പോഴും യോനിയിൽ ബ്രീച്ച് കുഞ്ഞിന് ജന്മം നൽകുന്ന സ്ത്രീകളെ സുരക്ഷിതമായി സഹായിക്കുന്നതിന് ആവശ്യമായ പല കഴിവുകളും ഇല്ല.
കൂടാതെ, വികസ്വര രാജ്യങ്ങളിൽ സിസേറിയൻ വഴി എല്ലാ ബ്രീച്ച് ശിശുക്കളെയും പ്രസവിക്കുന്നത് ഈ സേവനം നൽകുന്നതിന് എല്ലായ്പ്പോഴും വിഭവങ്ങൾ ലഭ്യമല്ലാത്തതിനാൽ നടപ്പിലാക്കാൻ പ്രയാസമാണ്.
ഒരു മെഡിക്കൽ പ്രൊഫഷണൽ പങ്കെടുക്കുമ്പോൾ പോലും, ബ്രീച്ച് ജനനം പ്രതീക്ഷിക്കുന്നുണ്ടെങ്കിൽ OB-GYN- കൾ വീട്ടിൽ പ്രസവം ശുപാർശ ചെയ്യുന്നില്ല.
റഫറൻസുകൾ 1 2 ↑ ↑
ബ്രിസ്ബെയ്ൻ
ഓസ്ട്രേലിയയിലെ ക്യൂൻസ്ലാന്റ് പ്രവിശ്യയുടെ തലസ്ഥാനവും രാജ്യത്തെതന്നെ ഏറ്റവും പ്രധാനപ്പെട്ട നഗരങ്ങളിലൊന്നുമാണ് ബ്രിസ്ബെയ്ൻ .
ഒരു ആഗോള നഗരമാണിത്.
ബ്രിസ്ബെയ്ൻ നദീതീരത്ത് സ്ഥിതി ചെയ്യുന്നതിനാലാണ് നഗരത്തിന് ആ പേർ ലഭിച്ചത് .
രാജ്യത്തെ പുരാതനനഗരങ്ങളിലൊന്നാണ് ബ്രിസ്ബെയ്ൻ.
ഏകദേശം 23 ലക്ഷത്തോളം ആളുകൾ ഈ നഗരത്തിൽ താമസിക്കുന്നു.1982 ലെ കോമൺവെൽത്ത് ഗെയിംസ്,2014ലെ ജി 20 ഉച്ചകോടി എന്നിവയ്ക്കും ബ്രിസ്ബെയ്ൻ ആതിഥേയത്വം വഹിച്ചിട്ടുണ്ട് .
അവലംബം പുറത്തേക്കുള്ള കണ്ണികൾ City of Brisbane Official tourism website of Brisbane Historical footage of Brisbane and Southern Queensland Archived 2016-01-05 at the Wayback Machine .
ബ്രിസ്ബെൻ ക്രിക്കറ്റ് ഗ്രൗണ്ട്
ബ്രിസ്ബെനിലെ വൂളൊൺഗാബയിലുളള ഒരു ക്രിക്കറ്റ് സ്റ്റേഡിയമാണ് ഗാബ എന്നറിയപ്പെടുന്ന ബ്രിസ്ബെൻ ക്രിക്കറ്റ് ഗ്രൗണ്ട് .
ഏകദേശം 42,000 പേർക്ക് ഒരേസമയം ഗാബയിലിരുന്ന് മൽസരങ്ങൾ വീക്ഷിക്കാൻ കഴിയും.
2015 ക്രിക്കറ്റ് ലോകകപ്പിനു ബ്രിസ്ബെൻ ക്രിക്കറ്റ് ഗ്രൗണ്ട്  വേദിയായിട്ടുണ്ട്.
ബിഗ് ബാഷ് ലീഗിൽ ബ്രിസ്ബെൻ ഹീറ്റ് ടീമിന്റെ ഹോം ഗ്രൗണ്ടാണ് ഗാബ.
അവലംബം History of the Gabba Archived 2006-10-11 at the Wayback Machine .
Overview of Information about the Gabba Archived 2004-07-21 at the Wayback Machine .
Brisbane Lions information പുറത്തേക്കുള്ള കണ്ണികൾ Brisbane Cricket Ground എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഔദ്യോഗിക വെബ്സൈറ്റ് Brisbane Cricket Ground – Queensland Government Legislation Act, 1993 (. pdf file ) Brisbane Cricket Ground – Statistical Overview (Test Cricket) – HowSTAT!
Grounds Statistics Brisbane Cricket Ground Redevelopment, Brisbane, QLD Archived 2006-09-20 at the Wayback Machine .
Satellite photo of The Gabba The Brisbane Lions – an Overview Archived 2004-04-13 at the Wayback Machine .
Brisbane Lions information World Stadiums Archived 2013-08-21 at the Wayback Machine .
ബ്രിസ്റ്റൽ
തെക്കുപടിഞ്ഞാറെ ഇംഗ്ലണ്ടിലെ ഒരു കൗണ്ടിയും നഗരവുമാണ് ബ്രിസ്റ്റൽ .
ജനസംഖ്യയുടെ അടിസ്ഥാനത്തിൽ  തെക്കുപടിഞ്ഞാറെ ഇംഗ്ലണ്ടിൽ ഒന്നാം സ്ഥാനവും, ഇംഗ്ലണ്ടിൽ ആറാം സ്ഥാനവും യുണൈറ്റഡ് കിങ്ഡത്തിൽ എട്ടാം സ്ഥാനവുമാണ് ഈ നഗരത്തിനുള്ളത്.
1155-ൽ ഈ നഗരത്തിന് രാജകീയ അവകാശപത്രം(Royal Charter) ലഭിച്ചു.
1373-ൽ ഒരു കൗണ്ടി ആകുന്നത് വരെ ഈ നഗരം ഗ്ലോസ്റ്റെഷെർ കൗണ്ടിയുടെ ഭാഗമായിരുന്നു.
പതിമൂന്നാം നൂറ്റാണ്ട് മുതൽ വ്യവസായ വിപ്ലവത്തിനു തുടക്കം കുറിച്ച പതിനെട്ടാം നൂറ്റാണ്ട് വരെ ഈ നഗരം ലണ്ടൻ ഉൾപ്പെടെയുള്ള നാലു പ്രധാന ഇംഗ്ലിഷ് നഗരങ്ങളിൽ ഒന്നായിരുന്നു.
ഏയ്‌വൻ നദിയുടെ തീരത്തു സ്ഥിതി ചെയ്യുന്ന ഈ നഗരം ഗ്ലോസ്റ്റെഷെർ, സമർസെറ്റ് കൗണ്ടികളുമായ് അതിർത്തി പങ്കിടുന്നു.
ഈ നഗരത്തിന് ഒരു ചെറിയ സമുദ്രതീരവുമുണ്ട്.
ചരിത്രം പതിനഞ്ചാം നൂറ്റാണ്ടിൽ വരയ്ക്കപ്പട്ട ബ്രിസ്റ്റലിന്റെ ചിത്രം
ഇവിടെ നിന്നും കണ്ടെടുക്കപ്പെട്ടിട്ടുള്ള ലെവല്വാ രീതിയിൽ നിർമ്മിക്കപ്പെട്ട 60,000 വർഷം പഴക്കമുള്ള അനലാശ്മ ഉപകരണങ്ങൾ മധ്യ ശിലായുഗ കാലഘട്ടത്തിൽ ഈ പ്രദേശത്ത് നിയാണ്ടർത്താൽ മനുഷ്യർ വസിച്ചിരുന്നു എന്ന് തെളിയിക്കുന്നു.
അയോയുഗത്തിലെ മൺകോട്ടകൾ ഈ നഗരത്തിന്റെ ചില ഇടങ്ങളിൽ ഇപ്പോഴും നിലനിൽക്കുന്നു.
ഇവിടുത്തെ സീ മിൽസ് എന്ന സ്ഥലത്ത് ഒരു കാലത്ത് റോമൻ കാലഘട്ടത്തിലെ വില്ലകളും കോട്ടകളും നിലനിന്നിരുന്നു.
ഈ പ്രദേശത്ത് ബ്രിഗ്സ്റ്റൊവ് എന്ന പേരിൽ ആയിരാമാണ്ടോടെ ഒരു പട്ടണം സ്ഥാപിക്കപ്പെട്ടു.
1020-ആം ആണ്ടോടെ  സ്വന്തം കമ്മട്ടത്തിൽ നിന്ന് നഗരത്തിന്റെ പേര് ആലേഖനം ചെയ്ത വെള്ളിനാണയങ്ങൾ പുറത്തിറക്കുന്ന ഒരു പ്രമുഖ വ്യവസായ കേന്ദ്രമായ് ഈ നഗരം വികസിച്ചു.
1067-ആം ആണ്ടിലും പിന്നെ നോർമൻ ഭരണ കാലത്തും ഈ പ്രദേശത്ത് കോട്ടകൾ നിർമ്മിക്കപ്പെടുകയുണ്ടായി.
പതിനൊന്നാം നൂറ്റാണ്ടിൽ നഗരത്തിനടുത്ത് ഫ്രൂം നദിയുടെയും ഏയ്‌വൻ നദിയുടെയും സംഗമ സ്ഥാനത്ത് ഒരു തുറമുഖം വികസിക്കാൻ തുടങ്ങി.
പന്ത്രണ്ടാം നൂറ്റാണ്ടോടു കൂടി അടിമ വ്യാപാരം അടക്കം അയർലൻറുമായിട്ടുള്ള വ്യവസായത്തിൻറെ ഭൂരിഭാഗവും കൈകാര്യം ചെയ്യുന്ന ഇംഗ്ലണ്ടിലെ ഒരു പ്രമുഖ തുറമുഖമായ് മാറി ഇത്.
14-ആം നൂറ്റാണ്ടിൽ ബ്രിസ്റ്റൽ ഒരു കപ്പൽ നിർമ്മാണ കേന്ദ്രമായ് മാറി.
1348–49-ലെ ബ്ലാക്ക് ഡെത്ത് സമയത്ത് നഗരത്തിലെ ജനസംഖ്യയുടെ മൂന്നിലൊന്നിലധികം ജനങ്ങൾ മരണപ്പെട്ടു.
1373-ൽ നഗരപ്രാന്തങ്ങളെ കൂടി ഉൾപ്പെടുത്തി ബ്രിസ്റ്റൽ ഒരു കൗണ്ടി ആയ് മാറി.
1542-ൽ ബ്രിസ്റ്റൽ രൂപത സ്ഥാപിക്കപെട്ടു.
1640-കളിലെ ഇംഗ്ലീഷ് അഭ്യന്തരയുദ്ധക്കാലത്ത് ഈ നഗരം റോയലിസ്റ്റ് സേന പിടിച്ചടക്കി.
1793-ലെ ഫ്രാൻസുമായുള്ള യുദ്ധം മൂലം കടൽ വഴിയുള്ള വ്യാപാരം കുറയുകയും, 1807-ൽ അടിമ വ്യാപാരം നിരോധിക്കുകയും, പിന്നീട് വ്യവസായ വിപ്ലവകാലത്ത് ഇംഗ്ലണ്ടിൻറെ മറ്റ് ഭാഗങ്ങളിൽ ലിവർപൂൾ പോലെയുള്ള നഗരങ്ങൾ വികസിക്കുകയും ചെയ്തതോടെ ഈ നഗരത്തിൻറെ പ്രാധാന്യം കുറഞ്ഞു.
1909-ൽ ബ്രിസ്റ്റൽ സർവകലാശാല സ്ഥാപിതമായ്.
1969-ൽ ഈ നഗരത്തിൽ ഒരു പോളിടെക്നിക് തുറക്കപ്പെടുകയും പിന്നിട് അത് 1992-ൽ വെസ്റ്റ് ഓഫ് ഇംഗ്ലണ്ട് സർവകലാശാല ആയ് മാറുകയും ചെയ്തു.
രണ്ടാം ലോകമഹായുദ്ധ സമയത്ത് ലുഫ്ത്‌വാഫ് വിമാനാക്രമണങ്ങളിൽ ഏകദേശം 1300-ഓളം ആളുകൾ കൊല്ലപ്പെടുകയും ഏകദേശം ഒരു ലക്ഷത്തോളം കെട്ടിടങ്ങൾ പൂർണ്ണമായോ ഭാഗീകമായോ തകർക്കപ്പെടുകയും ചെയ്തു.
രാഷ്ട്രീയം ബ്രിസ്റ്റൽ സിറ്റി ഹാൾ, നഗരഭരണ ആസ്ഥാനം
ബ്രിസ്റ്റൽ നഗര കൗൺസിലിൽ 35 വാർഡുകളുണ്ട്.
ഓരോ വാർഡിനും ഈരണ്ട് കൗൺസിലർമാർ വീതം ഉണ്ട്, പക്ഷെ ഇവർ രണ്ട് സമയത്തായിട്ടാണ് തെരഞ്ഞെടുക്കപ്പെടുന്നത്.
കൗൺസിലർമാരുടെ കാലാവധി നാലു വർഷമാണ്.
ഇവിടെ ലേബർ പാർട്ടിക്കും , കൺസർവേറ്റിവ് പാർട്ടിക്കും പിന്നെ ലിബറൽ ഡെമോക്രാറ്റുകൾക്കും ശക്തമായ സ്വാധീനമുണ്ട്.
ബ്രിസ്റ്റലിൻറെ ഇപ്പോഴത്തെ മേയർ ജോർജ് ഫെർഗൂസൻ ആണ്.
ബ്രിസ്റ്റലിനെ ബ്രിസ്റ്റൽ പടിഞ്ഞാറ്, ബ്രിസ്റ്റൽ കിഴക്ക്, ബ്രിറ്റൽ തെക്ക്, ബ്രിസ്റ്റൽ തെക്കുപടിഞ്ഞാറ് എന്നീ നാല് പാർലമെൻറ് അധോസഭാ മണ്ഡലങ്ങളായ് തിരിച്ചിട്ടുണ്ട്.
2010-ലെ ബ്രിട്ടീഷ് പൊതുതെരഞ്ഞെടുപ്പിൽ രണ്ട് സീറ്റുകൾ ലേബർ പാർട്ടിയും ഓരോ സീറ്റ് വീതം ലിബറൽ ഡമോക്രാറ്റുകളും, കൺസർവേറ്റിവ് പാർട്ടിയും നേടി.
അവലംബം പുറത്തേക്കുള്ള കണ്ണികൾ ബ്രിസ്റ്റൽ സിറ്റി കൗൺസിൽ ബ്രിസ്റ്റൽ സന്ദർശിക്കു , official tourism website ബ്രിസ്റ്റൽ ഓപ്പൺ ഡയറക്റ്ററി പ്രൊജക്റ്റിൽ
ബ്രീച്ച് കാൻഡി ആശുപത്രി
മുംബൈയിൽ സ്ഥിതി ചെയ്യുന്ന ഒരു സ്വകാര്യആശുപത്രിയാണ് ബ്രീച്ച് കാൻഡി ആശുപത്രി.
ഇന്ത്യയിലെ പ്രശസ്തമായ ആശുപത്രികളിലൊന്നായ ഇത് സൗത്ത് മുംബൈയിലെ ബ്രീച്ച് കാൻഡി പ്രദേശത്താണ് സ്ഥിതി ചെയ്യുന്നത്.
1950 ൽ സൗത്ത് മുംബൈയിലെ ബ്രീച്ച് കാൻഡി പ്രദേശത്ത് ഇത് സ്ഥാപിക്കപ്പെട്ടു, ഇത് ഒരു ഇംഗ്ലീഷ് ആർക്കിടെക്റ്റ് ക്ലൗഡ് ബാറ്റ്‌ലി രൂപകൽപ്പന ചെയ്തതാണ്.
ശ്രദ്ധേയമായ ചികിൽസാ അവസരങ്ങൾ മുൻ ഇന്ത്യൻ പ്രധാനമന്ത്രി അടൽ ബിഹാരി വാജ്‌പേയി 2000 ൽ ആശുപത്രിയിൽ കാൽമുട്ടിന് ശസ്ത്രക്രിയ നടത്തി.
പ്രശസ്ത ബോളിവുഡ് പ്ലേബാക്ക് ഗായിക ഉദിത് നാരായണന്റെ മകൻ ആദിത്യ നാരായണൻ 1987 ൽ ഇവിടെ ജനിച്ചു.
ആശുപത്രിയിൽ പ്രവേശിപ്പിക്കപ്പെട്ട ധീരുഭായ് അംബാനി 2002 ജൂലൈ 6 ന് ഹൃദയാഘാതത്തെ തുടർന്ന് ഇവിടുന്നാണ് മരണമടഞ്ഞത്.
മഹാരാഷ്ട്ര മുൻ മുഖ്യമന്ത്രിയായിരുന്ന വിലാസ്റാവു ദേശ്മുഖിനെ 2012 ഓഗസ്റ്റ് ആദ്യ വാരം ആശുപത്രിയിൽ പ്രവേശിപ്പിച്ചു.
കരൾ, വൃക്ക തകരാറുകൾ എന്നിവ അദ്ദേഹത്തെ കണ്ടെത്തി.
പിന്നീട് ചെന്നൈയിലെ ഗ്ലോബൽ ഹോസ്പിറ്റലിലേക്ക് കൊണ്ടുപോയ അദ്ദേഹം 2012 ഓഗസ്റ്റ് 14 ന് മരിച്ചു.
പ്രിയങ്ക ചോപ്രയുടെ പിതാവ് ഡോ. അശോക് ചോപ്ര ക്യാൻസർ ബാധിച്ച് ആശുപത്രിയിൽ മരിച്ചു.
ആശുപത്രിയിലെ എക്ടോപിക് ഗർഭാവസ്ഥയെത്തുടർന്ന് കാജോളിന് ഗർഭം അലസൽ അനുഭവപ്പെട്ടു.
സോനാലി ബെന്ദ്രെ മകൾ രൺവീറിനെ ആശുപത്രിയിൽ പ്രസവിച്ചു ബോളിവുഡ് നടൻ ഷാരൂഖ് ഖാൻ ആശുപത്രിയിൽ കാൽമുട്ടിന് ശസ്ത്രക്രിയ നടത്തി.